Here is a page extracted from Wikipedia that may contain CSS, HTML, and a lot of unformatted text.

Title: Artur Quintana i Font
Content: Artur Quintana i Font (Barcelona, 1936) ye un filologo catalán. Ye miembro correspondient d'a Sección Filolochica de l'Institut d'Estudis Catalans, miembro d'o Consello Asesor de l'Aragonés, miembro d'honor de l'Academia Aragonesa d'a Luenga y president d'Iniciativa Cultural de la Franja.

Estudió romanistica y chermanistica en Barcelona y Colonia. Estió lector de catalán y castellano en Cardiff y en Friburgo de Brisgovia. Fació a suya tesi doctoral en Barcelona sobre o parlar de La Codonyera. Ha publicau buena cosa d'articlos sobre l'aragonés, l'alemán y l'occitán, y ha feito prous traduccions dende l'alemán.

D'entre os articlos destacan: "El aragonés residual del bajo valle del Mezquín" (1976), "El lèxic de la Codonyera" (1977), "La poesía d'Hèctor B. Moret" (1998), "La literatura aragonesa en catalán" (1990), "Dos projectes per recollir la literatura popular catalana a la Franja" (1993), "Encara mes capcirs: els parlars orientals de Sarró (Baixa Ribagorça Occidental)" (1993), "Chenesis y desembolicamiento de l'aragonés común" (1999), "Bellas considerazions sobre ro prozeso de normatibizazión de l'aragonés" (2002), "Manuscrits del Consell de les Paüls (1637-1667)" (2005), "Les llengües de la documentació de l'Arxiu del Consell de les Paüls d'Isàvena del 1546 al 1667" (2007), "La lengua catalana en el Bajo Aragón" (2008), "L'aportació dels romanistes alemanys als estudis de lingüística contrastiva del català amb altres llengües" (2009) u "A fabla de Sercué en a formazión de l'aragonés común" (2009).

Muitos d'os suyos articlos, cuasi toz os que s'ocupan d'Aragón se han publicato en o libro "Xandra". Estudios aragoneses de luenga e literatura. Estudios aragoneses de lengua y literatura. Estudis aragonesos de llengua i literatura" (2007).

Vinclos externos 

   Artur Quintana, en Associació d'Escriptors en Llengua Catalana, AELC.
  Obras de Artur Quintana en Dialnet.
  Entrevista a Artur Quintana i Font ta o Projecte Lletres i Memòria, en Memoro - El Banc de la Memòria

Miembros de l'Academia de l'Aragonés
Filologos de Catalunya
Naixius de Barcelona
1936 (naixencias)